சில உளறல்கள்.!  - காதல் தோல்வி கவிதைகள்

* அன்பின் அர்த்தமதை அன்னைக்கு அடுத்து 
    எனக்கு காட்டியவளே.! 
 * என் சிந்தையின் ஒவ்வொரு செல்லிலும் அமர்ந்து  
    நாளும் எனை சிறைபிடிப்பவளே.! 
   நலமா நீ.? 
   நம்புகிறேன் நலம் என்று.! 
 * தெரியுமா உனக்கு.?? 
   உன் உன்பிற்கு அடிமையான இந்த 
    ஆடவனின் அவஸ்தைகள்.! 
   கேள்.! 
 * உன்னோடு உரையாடாமல் இருக்கும் 
   என் ஒவ்வொரு நொடியும் 
    சத்தமின்றி ரத்தம் சிந்துகின்றன.! 
 * மற்றவர்கள் பார்த்துவிடுவார்கள் என்ற 
     பயத்தில் அழுகையைக் கூட 
     புதைத்துக் கொள்கிறேன் என்னுள்.! 
   என் உதடுகளின் உதவியோடு.! 
 * படுக்கையில் நான் கிடக்கும் பொழுது 
   உன் இனிய கனவுகள் வந்து 
   கண்ணீரால் என் தலையணையை 
    ஈரமாக்கிச் செல்கின்றன.! 
 * தனிமையில் நொடிகணம் இருந்தாலும் 
    தகிக்கிறது என் உள்ளம்.! 
   எங்கே தற்கொலை செய்து 
    கொள்வேனோ என்று.! 
 * பயப்படாதே.! 
   பாதை மாறமாட்டான் இந்த 
    பைத்தியக்காரன்.! 
 * இப்பொழுது தான் எனக்கே தெரிகிறது.! 
   என் உள்ளம் கொண்டிருக்கும் 
    உன் மீதான என் அன்பினை.! 
 * எட்ட நின்றாலும் என் எண்ணங்கள் 
    என்றும் உன் வசமே! 
   ஆம்.! 
   உன்னை மறக்கும் நொடி தான் 
   என் மரணம்.! 
 * உன்னோடு உரையாடிய அந்த 
    ஒவ்வொரு நொடியும் 
    என் இதயத் துடிப்போடு 
   இன்னமும் இருக்கிறது.! 
 * என் ஒவ்வொரு விடியலும் 
    உன் நினைவோடு தான் 
    தொடங்குகின்றன.! 
   என் ஒவ்வொரு இரவும் 
    உன் நினைவோடு தான் 
    உறங்குகின்றன.! 
 * நீ அறிமுகமான அந்த நொடி 
    எனக்குத் தெரியாது பெண்ணே.! 
   நீ இப்படி வார்த்தைகளாய் என்னுள் 
   வடிவம் பெறுவாய் என்று.! 
 * ஒரு நொடியேனும் எண்ணிப் பார்.! 
   அழகான உன் அன்பில் 
    தொலைந்து போன என்னை.! 
 * இப்படிக்கு. 
   உன் நினைவுகளில் பிரிவினை மறப்பவன்.! 
 குறிப்பு: 
 தெரியும் எனக்கு.! 
 வார்த்தைகளாய் இங்கு வடிவம் பெற்று 
 கிடக்கும் என் வலிகளை வாசித்து விட்டு 
 வசைப்பாடுவாய் என்னை என்று.! 
 அதையும் ரசிக்கிறேன் நான்.!